2.+Vidensmål


 * Vidensmål **

Ved at benytte det sociale medie Facebook som et læremiddel i matematikundervisningen i forhold til arbejdet med statistik, har Facebook et potentiale til at fordre et vidensniveau af 2. orden. Vidensniveau af 2. orden omfatter i høj grad kompetencebegrebet, hvilket lægger vægt på elevernes evne til at bruge, anvende og analysere i forvejen kendt viden i nye sammenhænge. I arbejdet med statistik og Facebook skal eleverne anvende deres viden om statistik og dataindsamling i en ny sammenhæng - nemlig i et socialt medie. Som nævnt i vores lærervejledning benyttes Facebook bl.a. som et hjælpemiddel til at prøve at få et repræsentativt udsnit i en given statistisk undersøgelse, da Facebook er det sociale medie med den største brugerflade. Dette kan facilittere hjælpemiddelkompetencen, da eleverne får kendskab til Facebook som et hjælpemiddel samt indblik i dets muligheder og begrænsninger som et matematisk hjælpemiddel (Fælles Mål 2009, faghæfte 12). Samtidig skal eleverne afkode, tolke og analysere de fremkomne statistiske modeller samt selv opstille nye modeller, når de har indsamlet data, hvilket kan fordre en modelleringskompetence (Ibid.). Eftersom at indholdet på facebook er brugergenereret, kan der ligge en udfordring i at vurdere, hvorvidt indsamlet data har validitet i forhold til den givne undersøgelse. Dette kan fordre en informations- og didaktisk kompetence af 2. orden hos eleverne, da eleverne derved er nødsaget til at være kritiske i deres informationssøgning og databehandling, samt vurdere den faglige relevans af deres undersøgelse (Christiansen og Gynter 2000: 76).

Ved at lade eleverne arbejde med et socialt medie som Facebook, lærer eleverne at navigere i et socialt medie ud fra en faglig vinkel. Dette kan hjælpe til, at eleverne bliver bedre til //“at gennemskue, hvem der kommunikerer med hvem, på hvilke præmisser og i samspillet mellem intentioner, udtryksformer og handlinger, der skaber den aktuelle it-omverden”// (Fælles Mål 2009, faghæfte 48). Den digitale kompetence kan derved komme i højsæde ved brugen af facebook som læremiddel.

Når man anvender et socialt medie som Facebook, som de fleste elever i forvejen benytter til fritidsorienterede aktiviteter, kan der ligge en udfordring for læreren i at sikre, at elevernes didaktiske design ikke udmunder i en web 2.0. trivialitet. Hvis dette er tilfældet bliver videns- og kompetenceniveauet udelukkende bliver af 1. orden (Christiansen og Gynther 2000: 76). Det må derfor være af stor vigtighed, at lærerpositionen i en digitalbaseret undervisning i høj grad bærer præg af den //"tilstedeværende tilstedeværende lærer"// (Birgitte Sørensen). På den måde kan læreren hele tiden være nærværende i elevernes læringsaktiviteter.